تورکیه بولوجو ترور تشکیلاتی ی.پ.گ/پ.کا.کا-نین ایشغا‌لی آلتینداکی منبیچ-ده امریکان عسگرلری‌نین گشت زامانی حیاتا کئچیریلن بومبا‌لی هوجومو کسکین شکیلده قینادی.
تورکیه خاریجی ایشلر ناظیرلیگی بیانات یایدی.
بیاناتدا دئییلیر: "منبیچ شهر مرکزینده باش وئرن بومبا‌لی هوجومدا حربی پرسنل و سیویل لر آراسیندا اؤلوم‌لرین اولماسی خبریندن درین کدر حیسی کئچیردیک. بو منفور ترورو شدتله قیناییریق. منبیچ-ین ترور تشکیلاتلاریندان‌ تمیزلنمه‌سی و بو بولگه ده ثابت‌لیک و تهلوکسیزلیگین تامین ائدیلمه‌سی مقصدیله امریکا ایله راضیلاشدیردیغیمیز منبیچ یول خریطه‌سی‌نین تامامیله تطبیق ائدیلمه‌سی ایستیقامتیندکی ایراده‌میزی بیر داها وورغولاییریق.تورکیه منبیچ یول
خریطه‌سی‌نین تطبیق اولونما پروسه سی‌نین ان قیسا مودتده باشا چاتدیریلماسی مقصدیله امریکا ایله مشترک آپاردیغی فعالیت‌لری قتیتله داوام ائتدیره‌جک‌دیر".
قئید ائدک کی، امریکا رهبرلیگین‌دکی داعش علیهینه کوالیسیونون سؤزچوسو آلبای شان ریان سوریه-نین منبیچ قصبه سینده کی پارتلاییشدا امریکا عسگرلری‌نین هلاک اولدوق‌لارینی آچیقلامیشدی. هوجوما گؤره مسئولیتی داعش اوزرینه گؤتوروب.
